2)

regulas 2. pantu groza šādi: a) panta 63), 64) un 65) punktu svītro; b) pantā iekļauj šādu 86.b) punktu: “86.b) “digitalizācija” ir tādu tehnoloģiju ieviešana ar elektronisku ierīču un/vai sistēmu palīdzību, kas sniedz iespēju palielināt produktu funkcionalitāti, pilnveidot tiešsaistes pakalpojumus, modernizēt procesus vai pāriet uz darījumdarbības modeļiem, kas balstās uz preču ražošanas un pakalpojumu sniegšanas dezintermediāciju, galu galā radot transformējošu ietekmi;”; c) panta 138. punktu aizstāj ar šādu: “138) “nākamās paaudzes piekļuves (NGA) tīkli” ir moderni tīkli, kam piemīt vismaz šādi parametri: i) tie uzticami nodrošina pakalpojumus ar ļoti lielu datu pārraides ātrumu uz vienu abonentu, izmantojot optiskās šķiedras (vai līdzvērtīgas tehnoloģijas) atvilci tik tuvu lietotāja telpām, lai ļoti lielais datu pārraides ātrums būtu reāli nodrošināts; ii) tos var izmantot dažādiem modernajiem digitālajiem pakalpojumiem, tostarp apvienotajiem IP pakalpojumiem; un iii) tie nodrošina ievērojami lielāku augšupielādes ātrumu (salīdzinājumā ar platjoslas pamata tīkliem). Pašreizējā tirgus un tehnoloģiju attīstības posmā NGA tīkli ir: a) optiskās šķiedras piekļuves tīkli (FTTx), b) moderni kabeļu tīkli un c) atsevišķi modernie bezvadu piekļuves tīkli, kas spēj uzticami nodrošināt lielu datu pārraides ātrumu uz vienu abonentu. NGA tīkli ietver tādus tīklus, kuri spēj nodrošināt 1 Gb/s augšupielādes un lejupielādes ātrumu. Atsauces uz NGA tīkliem ietver nākamās paaudzes atvilces maršrutēšanas tīklus (NGN), ja tie ir nepieciešami NGA izvēršanai;”; d) pantā iekļauj šādu 138.a) punktu: “138.a) “nākamās paaudzes atvilces maršrutēšanas tīkli (NGN)” ir moderni atvilces maršrutēšanas tīkli, kas var atbalstīt NGA tīklu izvēršanu, izmantojot optisko šķiedru (vai līdzvērtīgu tehnoloģiju);”; e) pievieno šādu 166) līdz 178) punktu: “Definīcijas saistībā ar atbalstu, kas ietverts finanšu produktos, kurus atbalsta no fonda InvestEU 166) jēdzieniem “fonds InvestEU”, “ES garantija”, “finanšu produkts”, “valsts attīstību veicinošas bankas vai iestādes” un “īstenošanas partneris” ir tāda nozīme, kāda noteikta [Programmas InvestEU] regulas 2. pantā; 167) “finanšu starpnieks” ir jebkura budžeta garantiju īstenošanā iesaistīta finanšu iestāde, izņemot īstenošanas partneri, neatkarīgi no tās veida un īpašumtiesībām. Šādi starpnieki cita starpā var ietvert bankas, nebanku kredītiestādes, ieguldījumu fondus, mikrofinansēšanas iestādes, garantiju sabiedrības, līzinga uzņēmumus un valsts attīstību veicinošas bankas vai iestādes; 168) “finanšu komercstarpnieks” ir finanšu starpnieks, kurš darbojas uz peļņas gūšanu orientētā veidā un uzņemoties pilnu pašu risku (bez publiskās garantijas). Valsts attīstību veicinošas bankas vai iestādes netiek uzskatītas par finanšu komercstarpniekiem; 169) jēdzienam “kopīgu interešu projekti digitālās savienotības infrastruktūras jomā” ir tāda nozīme, kāda noteikta Regulas (ES) […]/[…] (EISI 2 regulas) 8. pantā; 170) “atbilstīgs kartējums” 56.e panta 2. punkta b) apakšpunkta i) punkta konkrētajā kontekstā ir ne vairāk kā pirms 18 mēnešiem sagatavots tādas NGA/NGN infrastruktūras kartējums, kura ir nodrošināta atbilstīgu sociālekonomisko virzītājspēku telpās, kā arī pakalpojuma kvalitātes kartējums, kurā ņemts vērā ātrums, ko šāda infrastruktūra nodrošina parastos maksimumstundas apstākļos. Šādu kartējumu sagatavo kompetentā valsts iestāde, tajā ņem vērā visu esošo vai nākamajos trīs gados vai tajā pašā paredzamās atbalstītās intervences laikposmā ticami plānoto NGA/NGN infrastruktūru un to izstrādā adrešu līmenī, apzinot telpas, kurām ir nodrošināta tīkla infrastruktūra (nevis pieslēgtās telpas); 171) “sabiedriskā apspriešana” 56.e panta 2. punkta b) apakšpunkta i) punkta kontekstā ir sabiedriskā apspriešana, ko veic kompetentā valsts iestāde, publicējot to attiecīgā tīmekļa vietnē, kura ir pieejama visām ieinteresētajām personām vismaz viena mēneša garumā, ar mērķi savākt pamatotu informāciju no ieinteresētajām personām par esošo vai nākamajos trīs gados vai tajā pašā paredzamās atbalstītās intervences laikposmā ticami plānoto NGA/NGN infrastruktūru, kura nodrošināta atbilstīga sociālekonomiskā virzītājspēka telpās, pamatojoties uz informāciju adrešu līmenī, kas attiecas uz telpām, kurām ir nodrošināta tīkla infrastruktūra; 172) “telpas, kurām nodrošināta tīkla infrastruktūra” 56.e panta 2. punkta b) apakšpunkta i) punkta kontekstā ir telpas, kurās var izveidot pieslēgumu īsā laikposmā un par galalietotājam pieņemamām cenām (aktivācijas maksu) neatkarīgi no tā, vai šīs telpas ir pieslēgtas tīklam. Operators var norādīt, ka telpām ir nodrošināta tīkla infrastruktūra, tikai gadījumā, ja pēc galalietotāja pieprasījuma, tas apņemas izveidot telpās pieslēgumu par parasto aktivācijas maksu, t. i., bez papildu vai negaidīti lielām izmaksām, ja tā ir standarta komercprakse, taču jebkurā gadījumā nepārsniedzot parastās izmaksas attiecīgajā dalībvalstī, kuras var noteikt attiecīgā iestāde. Turklāt operatoram jāspēj pieslēgt un aktivizēt pakalpojumu konkrētajās telpās četru nedēļu laikā no pieprasījuma dienas; 173) “sociālie pakalpojumi” ir skaidri noteikti pakalpojumi, kas atbilst sociālajām vajadzībām, jo īpaši attiecībā uz veselību un ilgtermiņa aprūpi, bērnu aprūpi, piekļuvi un reintegrāciju darba tirgū, sociālajiem mājokļiem (mājokļi nelabvēlīgā situācijā esošiem iedzīvotājiem vai sociāli mazāk labvēlīgām grupām, kuras maksātspējas ierobežojumu dēļ nespēj iegūt mājokli atbilstoši tirgus nosacījumiem) un neaizsargāto grupu aprūpi un sociālo iekļaušanu (kā paskaidrots Komisijas Lēmuma 2012/21/ES (*2) 11. apsvērumā vai turpmākajos tiesību aktos, ar kuriem aizstāj minēto lēmumu); 174) “TEN-T pilsētas mezgls” ir pilsētas teritorija, kurā TEN-T tīkla transporta infrastruktūra, piemēram, ostas, tostarp pasažieru termināļi, lidostas, dzelzceļa stacijas, loģistikas platformas un kravas termināļi, kuri atrodas pilsētas teritorijā un tās tuvumā, ir savienota ar citām šādas infrastruktūras daļām un ar reģionālās un vietējās satiksmes infrastruktūru, atbilstoši definīcijai Eiropas Parlamenta un Padomes Regulas (ES) Nr. 1315/2013 (*3) 3. panta p) punktā; 175) “jaunpienācējs” ir dzelzceļa pārvadājumu uzņēmums, kas definēts Eiropas Parlamenta un Padomes Direktīvas 2012/34/ES (*4) 3. panta 1. punktā un kas atbilst šādiem nosacījumiem: a) tas ir saņēmis licenci saskaņā ar Direktīvas 2012/34/ES 17. panta 3. punktu mazāk nekā desmit gadus pirms atbalsta piešķiršanas; b) tas nav šīs regulas I pielikuma 3. panta 3. punkta nozīmē saistīts ar dzelzceļa pārvadājumu uzņēmumu, kas saņēmis licenci kādā dalībvalstī pirms 2010. gada 1. janvāra; 176) jēdzieniem “ekosistēma”, “bioloģiskā daudzveidība” un “labs ekosistēmas stāvoklis” ir tāda nozīme, kāda noteikta [Eiropas Parlamenta un Padomes Regulas par regulējuma izveidi ilgtspējīgu ieguldījumu veicināšanai (projekta)] 2. panta 1. punktā; 177) “dzīvojamā ēka” ir ēka, kurā ir vienģimenes vai daudzģimeņu mājokļi un kurā personas, kas nav iedzīvotāji, aizņem ne vairāk kā [25] % no kopējās platības; 178) “neliels uzņēmums ar vidēji lielu kapitālu” ir uzņēmums, kā darbinieku skaits nepārsniedz 499 darbiniekus, kuru skaits aprēķināts saskaņā ar I pielikuma 3.–5. pantu, un kā gada apgrozījums nepārsniedz 100 miljonus EUR vai kā gada bilances kopsumma nepārsniedz 86 miljonus EUR; vairākus subjektus uzskata par vienu uzņēmumu, ja tiek izpildīts kāds no I pielikuma 3. panta 3. punktā minētajiem nosacījumiem. (*2) Komisijas Lēmums 2012/21/ES (2011. gada 20. decembris) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (OV L 7, 11.1.2012., 3. lpp.)." (*3) Eiropas Parlamenta un Padomes Regula (ES) Nr. 1315/2013 (2013. gada 11. decembris) par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES (OV L 348, 20.12.2013., 1. lpp.)." (*4) Eiropas Parlamenta un Padomes Direktīva 2012/34/ES (2012. gada 21. novembris), ar ko izveido vienotu Eiropas dzelzceļa telpu (OV L 343, 14.12.2012., 32. lpp.).”;"